Прадчуванне

Зранку сэрца ў мамы няроўна тухкала. Здавалася, нейкі смутак сціскаў яго, а потым даваў магчымасць уздыхнуць. Дома было ўсё добра. Паснедаўшы разам, усе разбегліся хто куды: бацька – на будоўлю, матуля – у бальніцу, Алесь і Волечка – у школу. Дружная і шчаслівая сям’я.

Рабочы дзень хіліўся да канца, а хваляванне і нудота ад мамы не адступілі. Дрыготкімі рукамі яна склала сваю сумку і подбежкамі кінулася да аўтобуснага прыпынку. Ехаць дамоў нейкіх хвілін трыццаць. Калі гарадскі аўтобус, напоўнены людзьмі з работы, абагнала пажарная машына, пасажыры зашапталіся: нехта войкнуў, нехта перахрысціўся, а матуля знямела. Яна цяпер востра адчула: бяда ў яе! Выскачыўшы на сваім прыпынку з аўтобуса, мама ляцела дамоў як на крылах. Ля дома стаялі зявакі і пажарная машына, а з акна яе кухні на трэцім паверсе вырываўся рэдкі дым. Алесь! Волечка! Жанчына кінулася ў пад’езд, дзверы у кватэру былі адчынены, чад стаяў на лесвічнай пляцоўцы. На знямелых нагах яна ўвайшла ў кватэру. Незнаёмцы-пажарныя. У роце ад страху і хвалявання перасохла, таму нічога маці спытаць не змагла: вусны ўздрыганулі і закрыліся. Толькі цяпер яе заўважылі выратавальнікі. На нямое пытанне разгубленых вачэй яны адказалі: “Усё добра. Не хвалюйцеся”. Усхваляваную матулю павялі ў дзіцячы пакой, дзе, прытуліўшыся да выратавальніка, сядзелі спалоханыя дзеці. Убачыўшы маму, Алесь і Волечка кінуліся да яе.

Крыху супакоіўшыся і выціраючы слёзы, жанчына слухала аповед пажарнікаў.

Са школы першай вярнулася Волечка, а за ёй Алесь. Хлопчык хадзіў у 6 клас, і яго лічылі дарослым. Алесь мог падагрэць абед і пакарміць малодшую сястрычку. Так было і сёння. Але хлопчык паставіў абед грэцца і пабег гладзець мульцік. Дзеці заглядзеліся і не пачулі, як запахла дымам, запішчаў пажарны апавяшчальнік. Суседка баба Ганна пачула сігнал і выклікала пажарную службу. Выратавальнікі прыехалі імгненна, што бачыла матуля. Патушылі полымя, супакоілі спалоханых дзяцей.

Усё астатняе мама ведала сама. Яна дзякавала выратавальнікам, суседцы і нават пажарнаму апавяшчальніку. Толькі цяпер жанчына ўспомніла аб сваім прадчуванні. Сапраўды, сэрца маці!

Прадчуванне

Андрыяшка Кацярына

Міхайлаўна, 05.09.97 г. н.

ДУА “Гошчаўская сярэдняя школа”, 7 клас

в. Гошчава, вул. Цэнтральная, 206

член КЮВП